ತುಳುನಾಡ್‍ಡ್ ಸೋಣೊ ತಿಂಗೊಲುಡು ನಡಪುನ ಅಷ್ಟೆಮಿ ಪರ್ಬೊ ದಿಂಜ ಮಹತ್ವೊ ಆತುಂಡು. ಅಷ್ಟೆಮಿಗ್ ಇಲ್ಲಡೆದ ಯಜಮಾನೆ ಮಧ್ಯಾಹ್ನ ಒನಸ್ ಇದ್ಯಾಂತೆ ಬೊಂಡೊ ಪರ್‍ದ್ ಎಂಚಿನಾಂಡಲ ಪಲಾರೊ ದೆತೊನುವೆ. ಇಂದೆಕ್ ಅಷ್ಟೆಮಿ ಉಪಾಸೊ ಪನ್ಪೆರ್. ಇಲ್ಲಡೆದ ಪೊಂಜೊವುನಕುಲು ಸೇಮಯೆದಡ್ಯೆ ಕೊಟ್ಟಿಗೆ ಬುಕ್ಕೊ ಮೂಡೆ ಇಂಚಿತ್ತಿ ದಿಂಜ ಬಗೆತ ಅಡ್ಯೆ, ತೆನಸ್ಲೆನ್ ಮಲ್ಪುವೆರ್. ಬಯ್ಯಾನಗ ಇಲ್ಲಡೆದ ಜಾಲ್‍ಡ್ ತುಳಸಿಕಟ್ಟೆನ್ ದೆಕ್ಕ್‌ದ್ ಸೇಡಿ ಮಣ್ಣ್‌ಡ್ದ್ ರಂಗೋಲಿ ಬುಡ್ಪಾದ್ ಗೊಂಡೆಪೂತ ಮಾಲೆ ಪಾಡ್ದ್ ನೆಲ್ಲಿಕಾಯಿ ಗೆಲ್ಲ್‌ದೊಟ್ಟೊಗೆ ತುಳಸಿಗ್ ದೀಡ್‍ಬೆರ್.